B4-0076, 0092, 0114, 0116 και 0129/97

Ψήφισμα σχετικά με την κατάσταση στην περιοχή των Μεγάλων Λιμνών, και ιδιαίτερα στο Ανατολικό Ζαΐρ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στο Ανατολικό Ζαΐρ, ιδίως δε αυτό της 12ης Δεκεμβρίου 1996 ((ΣΠ της ημερομηνίας αυτής, Μέρος ΙΙ, σημείο 10.)),

- έχοντας υπόψη τα συμπεράσματα του Συμβουλίου Γενικών Υποθέσεων της 20ής Ιανουαρίου 1997,

- έχοντας υπόψη την πρόσφατη αποστολή της Επιτρόπου Bonino στο Ζαΐρ,

- έχοντας υπόψη τη δήλωση του Συμβουλίου Ασφαλείας του ΟΗΕ της 7ης Φεβρουαρίου 1997,

Α. άκρως ανήσυχο για την κλιμάκωση των συγκρούσεων στο ανατολικό Ζαΐρ με την παρουσία ξένων στρατευμάτων και μισθοφόρων στην περιοχή και με το σοβαρό κίνδυνο ενός γενικευμένου και ανοικτού πολέμου μεταξύ των χωρών της περιοχής,

Β. εξαιρετικά θορυβημένο για την τύχη εκατοντάδων χιλιάδων προσφύγων και εκτοπισμένων από τη Ρουάντα, το Μπουρούντι και το Ζαΐρ, θυμάτων του εμφυλίου πολέμου, οι οποίοι περιπλανώνται στο Ανατολικό Ζαΐρ,

Γ. εκφράζοντας βαθειά λύπη για τις έντονες διαφωνίες στους κόλπους του Συμβουλίου της ΕΕ, οι οποίες, προστιθέμενες στη θέση που έλαβαν οι Ηνωμένες Πολιτείες, οδήγησαν στην εγκατάλειψη των προσφύγων στη μοίρα τους,στην παραίτηση από κάθε διπλωματική πρωτοβουλία μεγάλης εμβέλειας για την εξεύρεση λυσης στην κρίση της περιοχής και στην ουσία παρεμπόδισαν την ανάπτυξη της πολυεθνικής δύναμης, η οποία θα μπορούσε να έχει αποτρέψει την κλιμάκωση της σύγκρουσης και να έχει σώσει τη ζωή πολλών ανυπεράσπιστων πολιτών,

Δ. συγκλονισμένο από τους πρόσφατους φόνους και τις πρόσφατες επιθέσεις που έγιναν στη δυτική Ρουάντα κατά ξένου προσωπικού και ιδιαίτερα το φόνο τριών ισπανών μελών της οργάνωσης Γιατροί του Κόσμου στις 19 Ιανουαρίου 1997 στο Ruhengeri, ενός καναδού ιερέα στις 2 Φεβρουαρίου 1997 στην ίδια περιοχή και τεσσάρων υπαλλήλων του ΟΗΕ και του οδηγού τους στις 4 Φεβρουαρίου 1997 στο Cyangugu, γεγονότα που συνιστούν σοβαρή απειλή στον επαναπατρισμό των προσφύγων και στη διαδικασία συμφιλίωσης,

Ε. υπογραμμίζοντας τις σοβαρές καταγγελίες της Διεθνούς Αμνηστίας για τις παραβιάσεις των δικαιωμάτων του ανθρώπου στο Μπουρούντι, όπου ο στρατός ευθύνεται για σφαγές αμάχων και λαμβάνοντας υπόψη την κατάσταση πολιτικής αδράνειας στην οποία περιήλθε η χώρα, καθώς και τη σύλληψη του Γενικού Γραμματέα του Μετώπου για τη Δημοκρατία στο Μπουρούντι (FRODEBU), κ. Augustin Nzojibwani, παρά τις μεσολαβητικές προσπάθειες του πρώην Προέδρου κ. Nyerere και του ειδικού απεσταλμένου της ΕΕ κ. Ajello,

ΣΤ. πεπεισμένο ότι η επίλυση των προβλημάτων που αντιμετωπίζουν οι πρόσφυγες και οι εκτοπισμένοι συνδέεται άρρηκτα με συνολικές και βιώσιμες πολιτικές λύσεις σε περιφερειακό επίπεδο,

Ζ. εκφράζοντας τη λύπη του διότι το Διεθνές Δικαστήριο των Ηνωμένων Εθνών για τη Ρουάντα, που εδρεύει στην Αρούσα, φαίνεται ανίκανο να ανταποκριθεί στην αποστολή του,

1. καταδικάζει την κλιμάκωση των συγκρούσεων στο ανατολικό Ζαΐρ η οποία συνιστά σοβαρή απειλή για τη σταθερότητα της περιοχής και θέτει σε κίνδυνο τη ζωή εκατοντάδων χιλιάδων αμάχων[semigr ] εκφράζει τη βαθειά του ανησυχία για την δεινή κατάσταση που έχει δημιουργηθεί, από ανθρωπιστική άποψη, στην περιοχή των Μεγάλων Αφρικανικών Λιμνών και το Ανατολικό Ζαΐρ, καθώς και για τα προβλήματα που συναντούν οι διεθνείς οργανώσεις προκειμένου να παράσχουν βοήθεια σε όσους έχουν ανάγκη[semigr ]

2. ζητεί από όλους τους εμπολέμους να σταματήσουν τις μάχες και να υπογράψουν αμέσως κατάπαυση του πυρός[semigr ]

3. καταδικάζει την παρουσία ξένων στρατευμάτων και μισθοφόρων στο Ανατολικό Ζαΐρ και ζητεί τον αφοπλισμό όλων των πολιτοφυλακών που βρίσκονται στην περιοχή[semigr ] καλεί όλες τις ξένες κυβερνήσεις που εμπλέκονται επί του παρόντος στη σύγκρουση, να αποσύρουν τα στρατεύματά τους και επιβεβαιώνει εκ νέου την προσήλωσή του στο σεβασμό της εδαφικής ακεραιότητας των κρατών της περιοχής και του απαραβίαστου των συνόρων τους[semigr ]

4. επιμένει να δημιουργηθούν επειγόντως ανθρωπιστικοί διάδρομοι, υπό την αιγίδα και την προστασία των Ηνωμένων Εθνών, προκειμένου να καταστεί δυνατή η πρόσβαση στους χιλιάδες πρόσφυγες και εκτοπισμένους που παραμένουν χωρίς ανθρωπιστική βοήθεια[semigr ]

5. υποστηρίζει σθεναρά τη διοργάνωση μιας «Περιφερειακής Διάσκεψης για την ειρήνη, την ασφάλεια και τη σταθερότητα» που σχεδιάζει η Ευρωπαϊκή Επιτροπή και το Συμβούλιο της Ένωσης και καλεί τις κυβερνήσεις της περιοχής να αξιοποιήσουν αυτή την ευκαιρία[semigr ] εκτιμά ότι η Διάσκεψη αυτή, υπό την αιγίδα του ΟΗΕ και της ΟΑΕ, πρέπει να εντοπίσει τους όρους για την ειρήνη, τη συμφιλίωση, καθώς και για την επανέναρξη της διαδικασίας εκδημοκρατισμού στις χώρες αυτές, προκειμένου να σταματήσει η εξάπλωση της βίας στην περιοχή των Μεγάλων Αφρικανικών Λιμνών[semigr ]

6. λυπάται ιδιαίτερα για την έλλειψη συνεπούς και συντονισμένης ευρωπαϊκής πολιτικής για την περιοχή των Μεγάλων Λιμνών και θεωρεί ότι το Συμβούλιο πρέπει επειγόντως να υιοθετήσει κοινή δράση, σύμφωνα με τη Συνθήκη, για να προωθήσει την εθνική συμφιλίωση, το κράτος δικαίου και τη δημοκρατία στις χώρες της περιοχής ώστε να εξευρεθεί πολιτική λύση στην περιφερειακή αυτή κρίση[semigr ]

7. υποστηρίζει την πρωτοβουλία της Επιτρόπου Bonino να ζητήσει πλήρεις εξηγήσεις από την ΕΕ και το Γενικό Γραμματέα των Ηνωμένων Εθνών σχετικά με την ανεπαρκή ανταπόκριση της διεθνούς κοινότητας στο πρόβλημα των προσφύγων στο Ανατολικό Ζαΐρ[semigr ]

8. ζητεί από τον Γενικό Γραμματέα των Ηνωμένων Εθνών, το Συμβούλιο και τα κράτη μέλη να πράξουν τα αναγκαία προκειμένου το Διεθνές Ποινικό Δικαστήριο για την Ρουάντα να μπορέσει να λειτουργήσει σωστά και να δικάσει τους υπευθύνους της γενοκτονίας του 1994[semigr ]

9. απαιτεί από την κυβέρνηση της Kigali να σεβασθεί απόλυτα την ασφάλεια των προσφύγων που επέστρεψαν στη Ρουάντα καθώς και το δικαίωμά τους να ανακτήσουν εξ ολοκλήρου τις περιουσίες τους που εγκατέλειψαν το 1994[semigr ]

10. καταδικάζει έντονα τις δολοφονίες στη Ρουάντα τόσο του τοπικού πληθυσμού, όσο και του προσωπικού των ανθρωπιστικών οργανώσεων και εκφράζει τα συλλυπητήριά του στους οικείους των θυμάτων και στις οργανώσεις στις οποίες ανήκαν[semigr ]

11. απαιτεί από την Κυβέρνηση της Ρουάντα τη σύσταση ειδικής επιτροπής η οποία να διερευνήσει τις δολοφονίες αυτές και να παραπέμψει τους ενόχους στη δικαιοσύνη[semigr ] ζητεί από τα κράτη μέλη να ενισχύσουν την Κυβέρνηση της Ρουάντα για τη σύσταση της εν λόγω επιτροπής έρευνας και να παρακολουθήσουν εκ του σύνεγγυς τις εργασίες της μέχρι της πλήρους διαλευκάνσεως των γεγονότων αυτών[semigr ]

12. καλεί την κυβέρνηση του Μπουρούντι και τις διάφορες πολιτικές δυνάμεις της χώρας να αρχίσουν χωρίς δισταγμούς πολιτική διαδικασία εθνικού διαλόγου για να οδηγηθούν σταδιακά σε θεσμική συναίνεση ώστε να τεθεί τέρμα στις βιαιότητες στη χώρα[semigr ] ζητεί την άμεση αποφυλάκιση του Γενικού Γραμματέα του FRODEBU, Augustin Nzojibwani[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τον Γενικό Γραμματέα των Ηνωμένων Εθνών και στην Οργάνωση Αφρικανικής Ενότητας, στις κυβερνήσεις του Μπουρούντι, της Ρουάντα, του Ζαΐρ, της Κένυα, της Ουγκάντα, της Τανζανία, καθώς και στην κυβέρνηση των Ηνωμένων Πολιτειών της Αμερικής.